1. ΝΟΜΟΘΕΤ. ΔΙΑΤΑΓΜΑ της 4/10 Φεβρ. 1931 Περί αναγνωρίσεως βιομηχανικών πτηνοτροφείων και κονικλοτροφείων. Άρθρ.1.-Προς αναγνώρισιν βιομηχανικού πτηνοτροφείου δέον: 1.Η χρησιμοποιουμένη έκτασις δια τας ανάγκας αυτού να μη είναι έλασσον τριάκοντα μεν στρεμμάτων έξω του σχεδίου και εντός της ζώνης πρωτευουσών νομών, πεντήκοντα δε στρεμμάτων εις πάσαν άλλην περίπτωσιν. 2.Αι εν τω χώρω τούτω εγκαταστάσεις να ώσιν επαρκείς δια 500 τουλάχιστον όρνιθας παραγωγικάς, ας να εκμεταλλεύεται εγκατεστημένας εντός ορνιθώνων αναλόγου χωρητικότητος και αναλόγου εκτάσεως διπλών προαυλίων βοσκής. Οι ορνιθώνες να ώσιν εφωδιασμένοι δι’ όλων των απαραιτήτων σκευών και οργάνων (ως κοττανάθρων, φωλεοπαγίδων, ποτιστρών, ταγιστών κλπ.). 3.Να χρησιμοποιή αναλόγου περιεκτικότητος εκκολαπτικάς μηχανάς και αναθρεπτήρας εντός καταλλήλων επωαστηρίων και αναθρεπτηρίων εγκατεστημένους. 4.Να έχη εγκατεστημένον εις μέρος του πτηνοτροφείου μη ερχόμενον εις άμεσον επαφήν μετά των ορνιθώνων εκμεταλλεύσεως ή αναπαραγωγής ειδικόν απομονωτήριον νοσηλευτήριον αναλόγου περιεκτικότητος. 5.Να εφαρμόζη συστηματικήν επιλογήν προς βελτίωσιν του είδους των εκτρεφομένων πτηνών, χρησιμοποιών ιδία φωλεοπαγίδας, προς έλεγχον της ωοτοκίας των πρωτοετών ωοτόκων ορνίθων, δέον δε να τηρή ειδικόν μητρώον της παραγωγής των. 6.Επί ιδίου κτηρίου αναλόγου προς τας ανάγκας του υπό τύπον αποθήκης να συγκεντρώνη τα τυχόν χορτοκοπτικά και σποροθραυστικά και λοιπά μηχανήματά του και εις κατάλληλα κιβώτια τας διαφόρους τροφάς του. Άρθρ.2.-Τα κατά την δημοσίευσιν του παρόντος λειτουργούντα πτηνοτροφεία αναγνωρίζονται ως βιομηχανικά τοιαύτα κατόπιν εκθέσεως του αρμοδίου επιθεωρητού Γεωργίας διαπιστούσης την ύπαρξιν των κατά το προηγούμενον άρθρον όρων, πλην των περί χώρου και αριθμού πτηνών όρων, αίτινες, εφ’ όσον τα πτηνοτροφεία ταύτα λειτουργούν προ έτους τουλάχιστον, περιορίζονται εις το ήμισυ. Άρθρ.3.-1.Δια να αναγνωρισθή ως βιομηχανικόν κονικλοτροφείον απαιτείται: α)Να εκμεταλλεύηται 100 τουλάχιστον παραγωγικούς κονίκλους εγκατεστημένους εντός ειδικού χώρου και εντός κονικλώνων πληρούντων τους αναγκαίους όρους υγιεινής και καλής συντηρήσεως. β)Να διαθέτη εκτός των ανωτέρω επαρκείς ειδικούς κονικλώνας δια την εκτροφήν των νέων. 2.Η αναγνώρισις συντελείται πληρουμένων των διατυπώσεων των προηγουμένων εδαφίων. 